***УДК 37.017:17:378.147:811.161.3’373.46***

***А.М. Чарнышова***

*г. Гомель, ГДУ імя Ф. Скарыны*

**ДУХОЎНА-МАРАЛЬНАЕ ВЫХАВАННЕ НА ЗАНЯТКАХ ПА** **БЕЛАРУСКАЙ МОВЕ**

**(ПРАФЕСІЙНАЙ ЛЕКСІЦЫ)**

Кожная вучэбная дысцыпліна валодае педагагічным патэнцыялам, што вызначаецца як яе зместам, так і педагагічнымі мэтамі адукацыі. Вучэбныя заняткі ва ўніверсітэце ўключаюць у сябе не толькі адукацыйны, але і выхаваўчы аспект. Вядома, што працэс навучання і выхавання непадзельны. Асноўная мэта педагагічнай дзейнасці – гэта перадача прафесійных ведаў і выхаванне студэнтаў [1, с. 5].

Мова – гэта галоўны інструмент пазнання свету для кожнага чалавека. Ён выступае сродкам выхавання і развіцця гарманічнай асобы. Ён з’яўляецца найважнейшым сродкам фарміравання культуры і светапогляду чалавека.

Дзякуючы мове адбываецца працэс духоўнага станаўлення, захавання і перадачы чалавеку сацыякультурнага вопыту, што забяспечвае ўключэнне яго ў рэальнае жыццё ў грамадстве. Па тым, як чалавек гаворыць, можна вызначыць узровень яго культурнага развіцця, індывідуальныя асаблівасці, характар. Значная роля ў працэсе фарміравання гарманічнай асобы належыць роднай мове.

У стандарце вышэйшай адукацыі вызначана адно з патрабаванняў да ўзроўню падрыхтоўкі будучага спецыяліста: веданне дзяржаўных моў (беларускай і рускай). Прызнанне мовы асноўным інструментам інфармацыйнага ўздзеяння, павышэнне матывацыі аратарскай дзейнасці патрабуе ад вышэйшай адукацыі падрыхтоўкі не проста спецыяліста, а камунікатыўна развітай асобы, здольнай наладзіць зносіны на дастаткова высокім узроўні ў прафесійнай сферы. У вышэйшых навучальных установах Рэспублікі Беларусь на ўсіх нефілалагічных спецыяльнасцях выкладаецца курс «Беларуская мова (прафесійная лексіка)». Асноўнай задачай курса з’яўляецца авалоданне беларускай мовай як сродкам зносін і інструментам пазнання ў галіне навукі і тэхнікі, паглыбленне ведаў аб беларускай мове як дынамічнай і адкрытай сістэме; выхаванне адносін да слова як крыніцы духоўнай і інтэлектуальнай культуры беларусаў. На занятках выкладчык у першую чаргу павінен данесці да студэнтаў той факт, што мова – гэта не проста этнічная прыкмета, а галоўны элемент духоўнай культуры, фальклору, літаратуры, рэлігіі і г. д.

Выхаваўчай мэтай дысцыпліны “Беларуская мова (прафесійная лексіка)”, якая вывучаецца на першым і другім курсах нефілалагічных спецыяльнасцей, выступае выкарыстанне педагагічнага патэнцыялу дысцыпліны для выхавання і развіцця асобасных якасцяў студэнтаў, якія неабходныя ім для паспяховай сацыялізацыі і падрыхтоўкі да будучай прафесійнай дзейнасці ў працэсе асваення і прыняцця сістэмы каштоўнасцяў, этычных нормаў і правілаў, якія рэгулююць адносіны асобы ў сям’і, грамадстве і дзяржаве.

У выхаванне студэнтаў уключаюцца наступныя структурныя элементы: грамадзянскае, эстэтычнае, духоўна-маральна, этычнае, працоўнае выхаванне і інш. Яно рэалізуецца як падчас аўдыторнай, так і ў пазааўдыторнай работы, па ўсіх навучальных прадметах у працэсе злучэння навучання і выхавання студэнтаў.

Перш чым закрануць пытанне духоўна-маральнага выхавання ў адукацыйным працэсе, узгадаем, что такое маральнасць. Маральнасць – гэта правілы, якія вызначаюць паводзіны, духоўныя і душэўныя якасці, неабходныя чалавеку ў грамадстве, а таксама выкананне гэтых правілаў [2, с. 96]. Маральныя каштоўнасці – гэта набор каштоўнасных установак, якія ў будучыні становяцца маральнымі правіламі паводзін. Дзякуючы гэтым устаноўкам мы імкнемся да дабра, праяўляем любоў да людзей, прыроды, радзімы, свайго народу. Галоўная каштоўнасць – гэта асоба, са сваім унутраным светам, інтарэсамі, патрэбамі, здольнасцямі, магчымасцямі і асаблівасцямі [3, c. 468]. Пытанне аб укараненні гэтых каштоўнасцяў у адукацыйны працэс мае вялікую сацыяльную значнасць.

Духоўна-маральны аспект ставіць перад сабой канкрэтныя мэты і задачы, якія дасягаюцца выкладчыкам з дапамогай адпаведных форм выхаваўчай работы. Педагог становіцца адказным за якаснае правядзенне дадзенай дзейнасці. Эфектыўнасць і выніковасць выхаваўчага працэсу будзе поўнасцю залежаць ад прафесіяналізму і пісьменнасці настаўніка. Мэтай духоўна-маральнага выхавання навучэнцаў вышэйшых навучальных устаноў з’яўляецца выхаванне высокамаральнага, творчага, кампетэнтнага грамадзяніна Рэспублікі Беларусь, які прымае лёс сваёй краіны як свой асабісты, усведамляе адказнасць за яе сучаснасць і будучыню, падрыхтаваны да жыццёвага самавызначэння.

Адукацыя адыгрывае вядучую ролю ў працэсе духоўна-маральнага выхавання студэнтаў. На занятках па беларускай мове два тыпу вучэбнага матэрыялу, які можна выкарыстоўваць у выхаваўчых мэтах: па-першае, агульныя звесткі пра мову, гісторыю мовы, функцыі мовы; па-другое, дыдактычны матэрыял для практычных заняткаў, тэксты, падабраныя для перакладу.

Агульныя звесткі пра мову, якія паведамляюцца студэнтам падчас лекцый, уключаюць тэмы аб месцы і ролі беларускай мовы ў сучасным свеце, пра гісторыю станаўлення мовы як дзяржаўнай, пра двухмоўе на заканадаўчым узроўні і інш. Паведамляючы гэтыя звесткі, настаўнік кажа пра раўнапраўе моў, пра павагу да нацыянальных моў, пра інтэрнацыяналізм, пра любоў да роднай мовы. Правільна раскрываючы гэтыя тэмы, выкладчык выхоўвае не толькі патрыятычныя і ідэалагічныя якасці студэнтаў, але і маральна-этычныя. У гэтым напрамку неабходна сістэматычна працаваць, падказваць студэнтам правільны погляд на моўныя асаблівасці ў нашай краіне.

У працэсе вывучэння тэмы “Лексічная сістэма беларускай літаратурнай мовы” выкладчык знаёміць студэнтаў з фальклорнымі крыніцамі, дыялектнай лексікай, народнымі гаворкамі, тым самым распавядае ім пра традыцыі свайго народа, пра яго культуру. Такім чынам, у навучэнцаў закладваецца фундамент, на якім фарміруюцца яго эстэтычныя і маральныя ідэалы. Далучыўшыся да фальклорных крыніц і народных гаворак, студэнты набываюць з іх эмацыянальныя і маральныя каштоўнасці, напаўняюцца ўменнем бачыць дабро, ісціну і прыгажосць у жыцці.

На занятках па беларускай мове выкарыстоўваецца моўны матэрыял з ярка выяўленай маральнай афарбоўкай. Гэта тэксты, у якіх ідзе гаворка пра дабрыню, чалавечнасць, міласэрнасць, сумленне, якія падахвочваюць навучэнцаў не толькі думаць, але і фармаваць маральныя пазіцыі. Вялікую ролю ў духоўна-маральным выхаванні адыгрываюць і творчыя работы (сачыненні).

Некаторыя тэксты практыкаванняў, дыктантаў і пераказаў, дадатковыя матэрыялы для практычных заняткаў, падбіраюцца выкладчыкам з жыцця ўніверсітэта, краіны, саміх студэнтаў. Дыдактычны матэрыял рознага тыпу (у залежнасці ад яго зместу) дазваляе ўздзейнічаць на пачуцці студэнтаў, фарміруючы любоў і адданасць Радзіме, павагу да іншых народаў, любоў да роднай прыроды і г. д.

Маральнае выхаванне адбываецца ў студэнтаў і падчас іх самастойнай дзейнасці па падрыхтоўцы рэфератаў аб жыцці і творчасці вядомых беларускіх дзеячаў культуры, мовы і літаратуры, калі на прыкладзе дзейнасці выдатнага чалавека фарміруецца правільная пазіцыя навучэнцаў адносна духоўных катэгорый.

Перыядычна на занятках па беларускай мове выкарыстоўваецца творчы элемент: прачытанне паэтычных твораў беларускіх пісьменнікаў ці вершаў уласнага сачынення. Гэтая форма работы таксама накіравана на выхаванне духоўна-маральных каштоўнасцей, бо мастацтва паэтычнага слова прыносіць кожнаму чалавеку радасць пазнання, развівае высакародныя пачуцці, выхоўвае любоў і імкненне да прыгожага, творчае стаўленне да жыцця.

Зразумела, праца на занятках з асобнымі словамі, практыкаваннямі і нават тэкстамі не вырашае ўсіх выхаваўчых задач. Гэта ўсё павінна спалучацца з пазааўдыторнымі мерапрыемствамі, якія праводзяцца ва ўніверсітэце. Выкладчык абавязаны пастаянна аб’ядноўваць у адукацыйным працэсе навучанне і выхаванне і памятаць пра тое, што цэнтральнай задачай заняткаў з’яўляецца паведамленне ведаў і фарміраванне ўменняў, таму выхаваўчая работа павіннна арганічна ў іх уплятацца.

Такім чынам, узровень валодання мовай павінен забяспечваць рэалізацыю камунікатыўных патрэбаў будучага сучаснага спецыяліста ў сферы прафесійных адносін. Паспяховасць работы на занятках па беларускай мове шмат у чым вызначаецца ўменнем выкладчыка раскрыць навучэнцам выхаваўчыя магчымасці вучэбнай дысцыпліны “Беларуская мова (прафесійная лексіка)”, сфармаваць матывацыйную накіраванасць да яе вывучэння.

**Літаратура**

1. Крысина, Е. В центре внимания – преподаватель в учебном процессе / Е.В. Крысина // Пенза: Университетский вестник ПГУАС, 2014. – С. 5-8.

2. Беляева, Е.В. Современная нравственность как объект этики и социологии морали / Е.В. Беляева // Миссия прикладной этики: актуальные вызовы. Ведомости прикладной этики. Вып. 45 / Под ред. В.И. Бакштановского, В.В. Новоселова. – Тюмень : НИИ ПЭ, 2014. – С. 95-107.

3. Агибалова, С. В. Духовно-нравственное воспитание на уроках русского языка и литературы как основа формирования общечеловеческих ценностей / С. В. Агибалова // Молодой ученый. – 2015. – № 2 (82). – С. 468-471.